Správa Komisie Európskemu Parlamentu a Rade o činnosti Európskeho fondu na prispôsobenie sa globalizácii v roku 2008 /* KOM/2009/0394 v konečnom znení */





[pic] | KOMISIA EURÓPSKYCH SPOLOČENSTIEV | Brusel, 28.7.2009 KOM(2009) 394 v konečnom znení SPRÁVA KOMISIE EURÓPSKEMU PARLAMENTU A RADE o činnosti Európskeho fondu na prispôsobenie sa globalizácii v roku 2008 1. ÚVOD Európsky fond na prispôsobenie sa globalizácii (ďalej len „EGF“) bol zriadený na základe nariadenia (ES) č. 1927/2006[1] (ďalej len „nariadenie o EGF“[2]) s cieľom prejaviť solidaritu pracovníkom, ktorí boli prepustení z dôvodu veľkých štrukturálnych zmien v usporiadaní svetového obchodu, a pomôcť im. Bol navrhnutý ako prostriedok na zosúladenie celkového dlhodobého prínosu otvoreného obchodu, pokiaľ ide o rast a zamestnanosť, s krátkodobými negatívnymi účinkami, ktoré globalizácia môže mať najmä na zamestnanosť najzraniteľnejších a najmenej kvalifikovaných pracovníkov. V článku 16 nariadenia o EGF sa uvádza, že pred 1. júlom každého roku Komisia predloží Európskemu parlamentu a Rade kvantitatívnu a kvalitatívnu správu o činnosti EGF v predchádzajúcom roku. Táto správa sa zameriava hlavne na výsledky, ktoré EGF dosiahol, a obsahuje najmä informácie o podaných žiadostiach, prijatých rozhodnutiach, financovaných činnostiach vrátane ich komplementárnosti s činnosťami financovanými prostredníctvom štrukturálnych fondov, predovšetkým z Európskeho sociálneho fondu (ďalej len „ESF“), a o ukončení poskytnutých finančných príspevkov. Zdokumentujú sa v nej aj žiadosti, ktoré boli zamietnuté z dôvodu nedostatku finančných prostriedkov alebo preto, že neboli oprávnené. 2. VšEOBECNÝ PREHľAD čINNOSTI EGF V ROKU 2008 V roku 2008 Komisia dostala päť žiadostí o príspevok z EGF. Tieto žiadosti podané tromi členskými štátmi sa týkali 6 578 prípadov prepúšťania a členské štáty v nich celkovo žiadali 20 626 022 EUR. Po dôkladnej analýze ich oprávnenosti Komisia do 31. decembra 2008 predložila tri z týchto žiadostí rozpočtovému orgánu a zostávajúce dve sa ešte posudzovali. V roku 2008 sa poskytlo celkovo 49 035 729 EUR (t. j. 9,8 % ročnej sumy, ktorú mal EGF k dispozícii) v rámci ôsmich príspevkov z EGF, z ktorých päť bolo na žiadosti prijaté v roku 2007 a tri na žiadosti prijaté v roku 2008. Tieto finančné prostriedky sa použili na spolufinancovanie opatrení aktívnej politiky na trhu práce (najmä príspevky na hľadanie zamestnania, stimuly pre odbornú prípravu a zamestnanosť), ktoré boli určené 9 941 prepusteným pracovníkom v piatich členských štátoch. V roku 2008 Komisia prvýkrát dostala správy o využívaní príspevkov z EGF. Z týchto správ vyplynulo, že EGF priamo prispel k opätovnému začleneniu do zamestnania 2 158 pracovníkov, ktorí boli prepustení v automobilovom priemysle a v odvetví mobilných telefónov. V záverečných správach sa tiež uvádzalo, že príspevky z EGF umožnili príslušným členským štátom zlepšiť súbor opatrení prinášajúcich výhody prepusteným pracovníkom najmä realizáciou inovačných sociálnych opatrení a predĺžením trvania podpory, čo by nebolo možné bez príspevku z EGF. 3. NÁSLEDNÉ čINNOSTI PO VÝROčNEJ SPRÁVE O čINNOSTI EGF ZA ROK 2007 V článku 20 nariadenia o EGF sa stanovuje možnosť preskúmať toto nariadenie na základe prvej výročnej správy o činnosti EGF, aby sa „ zabezpečilo, že sa plní cieľ solidarity EGF “. Komisia preto vo svojej prvej výročnej správe o EGF, ktorá bola prijatá ako integrálna súčasť jej obnovenej sociálnej agendy[3] 2. júla 2008[4], uviedla, že preskúma možnosti zlepšenia jeho vplyvu a zjednodušenia jeho postupov. V správe sa načrtlo viacero otázok, ktoré sa mali preskúmať s cieľom navrhnúť zmeny nariadenia o EGF pred vydaním nasledujúcej výročnej správy. Komisia uviedla niekoľko dôvodov, prečo počas prvého roku operácií dostala iba málo žiadostí o príspevky z EGF. Patrila k nim neistota o oprávnenosti na financovanie, vysoká hranica prepustených pracovníkov potrebná na čerpanie príspevku z EGF a krátke obdobie na realizáciu opatrení financovaných EGF. Komisia sa preto rozhodla prostredníctvom dotazníka a konferencie, ktorá sa konala v Bruseli 4. septembra 2008, hlbšie preskúmať očakávania a potreby hlavných zainteresovaných strán EGF (zástupcov členských štátov a sociálnych partnerov na vnútroštátnej a európskej úrovni). Z konzultácií vyplynulo, že väčšina zainteresovaných strán uprednostňovala obnovený EGF, ktorý by mohol zasiahnuť v širšom spektre udalostí, ktorý by mohol poskytnúť podporu pracovníkom pri hromadných prepúšťaniach zahrňujúcich menej ako 1 000 pracovníkov a ktorý by sa mohol využívať počas dlhšieho vykonávacieho obdobia. Väčšina členských štátov nastolila aj otázku výšky spolufinancovania (t. j. 50 %), ktorá sa pokladala za nedostatočnú pre tie členské štáty, ktoré už bojujú so zhoršujúcim sa hospodárskym prostredím. Vo svojom pláne hospodárskej obnovy Európy[5], ktorý bol uverejnený 26. novembra 2008, Komisia opätovne konštatovala, že preskúma pravidlá EGF, aby Európska únia mohla pomôcť pracovníkom zasiahnutým krízou a riešiť ich dlhodobé pracovné vyhliadky. S cieľom zmierniť sociálny vplyv hospodárskej krízy Komisia 16. decembra 2008 prijala návrh nariadenia, ktorým sa mení a dopĺňa nariadenie o EGF[6] a ktorý obsahoval tieto hlavné ustanovenia: - zníženie hranice na podanie žiadosti z 1 000 prepustených pracovníkov na 500; - predĺženie vykonávacieho obdobia z 12 na 24 mesiacov; - zvýšenie spolufinancovania z 50 na 75 %[7]; - dočasná výnimka, vďaka ktorej budú pracovníci prepustení v dôsledku globálnej finančnej a hospodárskej krízy oprávnení na pomoc za podmienky, že žiadosti na základe tohto kritéria boli predložené pred koncom roku 2010. 4. ANALÝZA čINNOSTI EGF V ROKU 2008 4.1. Žiadosti prijaté v roku 2008 V roku 2008 Komisia dostala päť žiadostí o príspevok z EGF vrátane jednej žiadosti, ktorá bola v roku 2007 stiahnutá a opätovne podaná na začiatku roku 2008. Rozpočtový orgán v roku 2008 tri z týchto žiadostí schválil a zostávajúce dve útvary Komisie na konci roku ešte stále posudzovali. Tabuľka 1 – Žiadosti prijaté v roku 2008 DELPHI (ES) (EGF/2008/02) | 6.2.2008 | a | 10 471 778 | 1 589 | 1 589 | Alytaus Tekstilė (LT) (EGF/2008/03) | 8.5.2008 | a | 298 994 | 1 089 | 600 | Castilla y León a Aragón (ES) (EGF/2008/04)[8] | 29.12.2008 | b | 2 694 300 | 1 082 | 588 | Cataluña (ES) (EGF/2008/05) | 29.12.2008 | b | 3 306 750 | 1 269 | 1 100 | Spolu | 20 626 022 | 6 587 | 5 435 | V roku 2008 nebola z dôvodu neoprávnenosti alebo nedostatku rozpočtových prostriedkov zamietnutá žiadna žiadosť. 4.1.1. Žiadosti prijaté v roku 2008 podľa členského štátu V roku 2008 požiadali o pomoc z EGF tri členské štáty: Španielsko (tri žiadosti), Taliansko (jedna žiadosť) a Litva (jedna žiadosť). 4.1.2. Žiadosti prijaté v roku 2008 podľa výšky požadovaného príspevku Členské štáty, ktoré žiadajú o podporu z EGF, musia navrhnúť koordinovaný súbor opatrení, ktorý najlepšie vyhovuje profilu pracovníkov, ktorým je pomoc určená, a musia rozhodnúť o výške pomoci, ktorú z EGF požadujú. V nariadení o EGF sa neodporúča ani neobmedzuje celková výška požadovanej sumy, ale posúdenie žiadosti útvarmi Komisie môže vyvolať otázky, v dôsledku ktorých žiadajúci členský štát musí zrevidovať navrhnutý súbor personalizovaných služieb, čo ovplyvní v konečnom dôsledku požadovanú sumu. Výška príspevkov požadovaných v roku 2008 sa pohybovala od 298 994 EUR v litovskej žiadosti (EGF/2008/03) po 10 471 778 EUR v španielskej žiadosti v prípade DELPHI (EGF/2008/02). 4.1.3. Žiadosti prijaté v roku 2008 podľa počtu pracovníkov, ktorým bola určená pomoc Počet prepustených pracovníkov, ktorým boli priamo určené opatrenia financované z EGF, v roku 2008 dosiahol 5 435. Pohybovalo sa to od 588 pracovníkov v žiadosti, ktorú pripravilo Španielsko v prípade bývalých pracovníkov automobilového priemyslu v regiónoch Kastília-León a Aragónsko (EGF/2008/04), po 1 589 pracovníkov v španielskej žiadosti týkajúcej sa DELPHI (EGF/2008/02). Tri z piatich žiadostí podaných v roku 2008 boli určené viac ako 1 000 pracovníkom, kým dva príspevky boli zamerané na podstatne nižší počet (600 pracovníkov pri EGF/2008/03 a 588 pracovníkov v EGF/2008/04). Rozdiel v počte pracovníkov, pre ktorých bola podpora z EGF určená, môže byť v niektorých prípadoch výsledkom rozhodnutia žiadajúceho členského štátu poskytnúť podporu všetkým prepusteným pracovníkom alebo sústrediť pomoc len na niektorých z nich, najmä na tých, ktorí čelia výnimočným ťažkostiam spojeným s udržaním sa na trhu práce. 4.1.4. Žiadosti prijaté v roku 2008 podľa výšky požadovaného príspevku na pracovníka V súlade s nariadením o EGF súbor individualizovaných služieb, ktorý žiadajúci členský štát pre prepustených pracovníkov ponúka, závisí od jeho uváženia. Požadovaná suma na dotknutého pracovníka sa preto môže líšiť v závislosti od závažnosti prepúšťania, situácie na dotknutom trhu práce, individuálnych okolností pracovníkov, ktorým je pomoc určená, opatrení, ktoré už členský štát prijal atď. V praxi sa sumy navrhnuté na pracovníka v roku 2008 pohybovali od o niečo menej ako 500 EUR v prípade Litvy (EGF/2008/04) po viac ako 6 500 EUR v prípade španielskej žiadosti týkajúcej sa prípadu DELPHI (EGF/2008/02). 4.1.5. Žiadosti prijaté v roku 2008 podľa intervenčných kritérií Dve zo žiadostí podaných v roku 2008 boli pripravené na základe článku 2 písm. a) nariadenia o EGF, ktorý sa týka prepúšťania v podniku a u jeho dodávateľov a nadväzujúcich výrobcov. Ďalšie tri žiadosti z roku 2008 boli založené na článku 2 písm. b), ktorý je zameraný na prepúšťanie v rovnakej divízii NACE 2 v jednom regióne alebo v dvoch susediacich regiónoch na úrovni NUTS II. 4.2. Príspevky poskytnuté v roku 2008 V roku 2008 rozpočtový orgán prijal osem rozhodnutí o poskytnutí financovania z EGF: päť sa týkalo žiadostí podaných v roku 2007, ktoré do konca toho roku ešte neboli schválené, kým ďalšie tri rozhodnutia boli založené na žiadostiach prijatých a posúdených v roku 2008. Rozpočtový orgán neodmietol žiaden návrh na financovanie z EGF predložený Komisiou a návrhy ani žiadnym spôsobom nezmenil. Tabuľka 2 – Príspevky poskytnuté v roku 2008, pokiaľ ide o rozhodnutia o financovaní Piemonte (IT) (EGF/2007/06) | 10.8.2007 | b | 2008/916/EC (19.11.2008) | C (2008) 8070 (8.12.2008) | 7 798 750 | Lombardia (IT) (EGF/2007/07) | 17.8.2007 | b | 2008/916/EC (19.11.2008) | C (2008) 8071 (8.12.2008) | 12 534 125 | Textiles (MT) (EGF/2007/08) | 12.9.2007 | c | 2008/370/EC (10.4.2008) | C (2008) 2176 (22.5.2008) | 681 207 | Lisboa-Alentejo (PT) (EGF/2007/10) | 9.10.2007 | b | 2008/370/EC (10.4.2008) | C (2008) 7278 (21.11.2008) | 2 425 675 | Medzisúčet pre žiadosti prijaté v roku 2007 | 34 410 757 | Toscana (IT) (EGF/2008/01) | 12.2.2008 | b | 2008/916/EC (19.11.2008) | C (2008) 8073 (8.12.2008) | 3 854 200 | DELPHI (ES) (EGF/2008/02) | 6.2.2008 | a | 2008/818/EC (22.10.2008) | C (2008) 7292 (24.11.2008) | 10 471 778 | Alytaus Tekstilė (LT) (EGF/2008/03) | 8.5.2008 | a | 2008/818/EC (22.10.2008) | C (2008) 7278 (21.11.2008) | 298 994 | Medzisúčet pre žiadosti prijaté v roku 2008 | 14 624 972 | Spolu | 49 035 729 | Tabuľka 3 – Príspevky poskytnuté v roku 2008, pokiaľ ide o počet pracovníkov, ktorým bola poskytnutá pomoc Piemonte (IT) (EGF/2007/06) | textílie | 1 537 | 1 537 | 7 798 750 | 5 074 | Lombardia (IT) (EGF/2007/07) | textílie | 1 816 | 1 816 | 12 534 125 | 6 902 | Textiles (MT) (EGF/2007/08) | textílie | 675 | 675 | 681 207 | 1 009 | Lisboa-Alentejo (PT) (EGF/2007/10) | automobily | 1 549 | 1 122 | 2 425 675 | 2 162 | Medzisúčet pre žiadosti prijaté v roku 2007 | 6 621 | 6 194 | 34 410 757 | 5 555 | Toscana (IT) (EGF/2008/01) | textílie | 1 558 | 1 558 | 3 854 200 | 2 474 | DELPHI (ES) (EGF/2008/02) | automobily | 1 589 | 1 589 | 10 471 778 | 6 590 | Alytaus Tekstilė (LT) (EGF/2008/03) | textílie | 1 089 | 600 | 298 994 | 498 | Medzisúčet pre žiadosti prijaté v roku 2008 | 4 236 | 3 747 | 14 624 972 | 3 903 | Spolu | 10 857 | 9 941 | 49 035 729 | 4 933 | 4.2.1. Financované činnosti V článku 3 nariadenia 1927/2006 sa stanovuje, že EGF môže spolufinancovať len aktívne opatrenia na trhu práce, ktoré sú určené na opätovné začlenenie prepustených pracovníkov do zamestnania. Okrem toho sa v ňom stanovuje, že z EGF môžu byť financované činnosti v rámci technickej pomoci vykonávané členským štátom zamerané na uľahčenie prípravy, riadenia, informovanosti, publicity a kontroly použitia príspevku. Rozpis predpokladaných nákladov na činnosti navrhované v ôsmich príspevkoch z EGF poskytnutých v roku 2008 spolu s ich podpornými činnosťami v rámci technickej pomoci je uvedený v nasledujúcej tabuľke. Tabuľka 4 – Činnosti financované v roku 2008 na základe klasifikácie EUROSTAT-u [9] Klasifikácia EUROSTAT-u intervencií v rámci politiky na trhu práce (Labour Market Policy – LMP) | Suma z EGF (EUR) | % z celkovej sumy | Služby LMP | 30 537 989 | 62,28 % | 1 | Služby klientom (pomoc pri hľadaní zamestnania, profesijné poradenstvo, certifikácia zručností...) | 4 519 185 | 9,22 % | Príspevky na hľadanie zamestnania | 26 018 804 | 53,06 % | Opatrenia LMP | 16 718 820 | 34,09 % | 2 | Odborná príprava. | 7 899 843 | 16,11 % | Príspevky na odbornú prípravu | 3 033 250 | 6,19 % | 3 | Rotácia v zamestnaní a delené pracovné miesta | neuvádza sa | neuvádza sa | 4 | Stimuly pre zamestnanosť | 4 709 608 | 9,60 % | 4.1 | Stimuly na nábor nových pracovníkov | 2 666 896 | 5,44 % | 4.2 | Stimuly na udržanie zamestnanosti | 2 042 712 | 4,17 % | 5 | Podporovaná zamestnanosť a rehabilitácia | neuvádza sa | neuvádza sa | 6 | Priame vytváranie pracovných miest | neuvádza sa | neuvádza sa | 7 | Stimuly na začatie činnosti | 1 076 119 | 2,19 % | Technická pomoc (článok 3 nariadenia 1927/2006) | 1 778 920 | 3,63 % | Spolu | 49 035 729 | 100 % | 4.2.2. Profil pracovníkov, ktorí prijali pomoc z EGF Príspevky poskytnuté v roku 2008 boli určené na podporu 9 941 prepustených pracovníkov v piatich členských štátoch (pozri prílohu – Profil pracovníkov, ktorým bola určená pomoc v rámci EGF v roku 2008). 4.2.3. Komplementárnosť s akciami financovanými zo štrukturálnych fondov, najmä z ESF EGF a ESF sú hlavné nástroje EÚ zamerané na zvýšenie zamestnateľnosti a zabezpečenie rýchleho opätovného začlenenia do trhu práce prostredníctvom vykonávania opatrení aktívnej politiky na trhu práce. Ich komplementárnosť spočíva v ich schopnosti riešiť tieto otázky v dvoch rozličných časových perspektívach: kým EGF poskytuje pomoc prispôsobenú prepusteným pracovníkom ako odpoveď na konkrétne masové prepúšťanie na európskej úrovni, ESF koná v záujme podpory strategických dlhodobých cieľov (napr. rast ľudského kapitálu, riadenie zmien) prostredníctvom viacročných programov. Na základe sociálneho vplyvu nedávnej hospodárskej krízy Komisia vo svojom pláne hospodárskej obnovy Európy navrhla zmeniť fungovanie oboch fondov tak, aby počas trvania krízy mohli pružnejšie reagovať. Dobrý príklad úspešnej komplementárnosti medzi ESF a EGF možno nájsť v prípade BenQ (EGF/2007/03), pre ktorý bol poskytnutý príspevok v roku 2007. V tomto prípade sa poskytla pomoc prepusteným pracovníkom, ktorí súhlasili so zaregistrovaním sa v „prechodnej spoločnosti“ ( Transfergesellschaft ), v ktorej boli opatrenia uskutočňované v rámci programov ESF[10] sprístupnené aj pracovníkom, ktorých prepustila spoločnosť BenQ. Niektorí z týchto pracovníkov najskôr využili krátkodobú odbornú prípravu spolufinancovanú z ESF na získanie európskeho počítačového vodičského preukazu, po ktorej nasledovala 5-mesačná odborná príprava ukončená získaním kvalifikácie „asistent/asistentka vedenia“ spolufinancovanej z EGF. 4.2.4. Dosiahnuté výsledky Hlavným zdrojom informácií o výsledkoch dosiahnutých EGF je záverečná správa, ktorú má predložiť členský štát najneskôr šesť mesiacov od skončenia intervenčného obdobia EGF, ako sa uvádza v článku 15 nariadenia o EGF. V roku 2008 Komisia dostala tri záverečné správy týkajúce sa týchto žiadostí: PSA (Francúzsko), Renault (Francúzsko) a BenQ (Nemecko). V týchto záverečných správach sa zdôraznila pridaná hodnota EGF, keďže umožnil obom členským štátom použiť úspešné nové prístupy (napr. interakciu s inými pracovníkmi, zvýšené usmerňovanie a poradenstvo) konkrétne určené nízkokvalifikovaným pracovníkom nad 45 rokov. Okrem toho v prípade BenQ EGF umožnil predĺžiť trvanie niektorých opatrení týkajúcich sa odbornej prípravy a poradenstva nad bežné obdobie a tak ponúkol posilnenú a účinnejšiu pomoc. PSA (EGF/2007/01) V prvej žiadosti podanej na EGF 9. marca 2007 sa Francúzsko zameralo na 267 pracovníkov, ktorých prepustili dodávatelia francúzskeho výrobcu automobilov PSA. Podľa záverečnej správy, 256 z týchto pracovníkov využilo opatrenia, ktoré podporil EGF. Kým na konci vykonávacieho obdobia EGF bolo 106 pracovníkov (41 %), ktorým bola poskytnutá pomoc, ešte stále nezamestnaných, 150 (59 %) našlo udržateľné zamestnanie, z toho: - 76 pracovalo na zmluvu na dobu neurčitú; - 20 si založilo svoju vlastnú živnosť; - 54 pracovalo na zmluvu na dobu určitú alebo na dočasnú zmluvu s trvaním dlhším ako šesť mesiacov. Renault (EGF/2007/02) V druhej žiadosti o podporu z EGF, ktorá bola prijatá 23. marca 2007, sa Francúzsko pôvodne zameralo na 628 pracovníkov, ktorých prepustili dodávatelia Renaultu. Zo záverečnej správy vyplynulo, že 366 z nich využilo opatrenia financované z EGF, kým 262 sa pokladalo za schopných nájsť si zamestnanie aj bez akýchkoľvek dodatočných opatrení alebo si už našli zamestnanie pred začiatkom opatrení na spolufinancovanie. Na konci vykonávania podpory z EGF 133 (36 %) z pracovníkov, ktorým bola určená pomoc, bolo buď nezamestnaných, alebo mali zamestnanie či programy odbornej prípravy s trvaním menej ako šesť mesiacov. Okrem toho, 105 (29 %) z nich bolo zapojených do programov odbornej prípravy s trvaním najmenej šesť mesiacov, kým 129 (35 %) našlo udržateľné zamestnanie, z toho: - 77 pracovalo na zmluvu na dobu neurčitú; - 10 si založilo svoju vlastnú živnosť; - 42 pracovalo na zmluvu na dobu určitú alebo na dočasnú zmluvu s trvaním dlhším ako šesť mesiacov. BenQ (EGF/2007/03) Dňa 27. júna 2007 Nemecko podalo žiadosť o príspevok z EGF, ktorý bol pôvodne určený na podporu 2 400 pracovníkom, ktorých prepustil výrobca mobilných telefónov BenQ. Z vykonávacej správy vyplynulo, že z 2 528 prepustených pracovníkov, ktorí za v skutočnosti zaregistrovali v „prechodnej spoločnosti“ ( Transfergesellschaft ) vytvorenej 1. januára 2007 s cieľom využiť opatrenia aktívnej politiky na trhu práce, 561 (22 %) bolo na konci vykonávacieho obdobia EGF stále nezamestnaných, 88 už nebolo na trhu práce k dispozícii (z dôvodov dlhodobej odbornej prípravy, choroby alebo odchodu do dôchodku), kým 1 879 (74 %) našlo udržateľné zamestnanie, z toho 77 si založilo svoju vlastnú živnosť. Tabuľka 5 – Výsledky uvedené v záverečných správach prijatých v roku 2008 Počet pracovníkov, ktorí nepotrebovali pomoc EGF | 9 | 262 | - | 271 | Počet pracovníkov, ktorým bola poskytnutá pomoc | 256 | 366 | 2 528 | 3 150 | Z toho: | Odborná príprava / rekvalifikácia | 198 (77 %) | 198 (54 %) | 256 (10 %) | 652 (21 %) | Príspevky na hľadanie zamestnania / odbornú prípravu | 256 (100 %) | - | 2 528 (100 %) | 2 784 (88 %) | Pomoc pri hľadaní zamestnania / poradenstvo | - | 366 (100 %) | 2 055 (81 %) | 2 421 (77 %) | Podnikateľské stimuly | - | - | 99 (4 %) | 99 (3 %) | Stimuly pre zamestnanosť | 150 (59 %) | 38 (10 %) | 408 (16 %) | 596 (19 %) | Počet pracovníkov opätovne začlenených do zamestnania po intervencii EGF | 150 (59 %) | 129 (35 %) | 1 879 (74 %) | 2 158 (69 %) | | 4.2.5. Činnosti v rámci technickej pomoci vykonávané Komisiou Informácie a publicita V článku 9 nariadenia o EGF sa Komisii ukladá „ vytvoriť internetovú stránku, ktorá bude vo všetkých jazykoch Spoločenstva poskytovať informácie o EGF, pokyny k podávaniu žiadostí, ako aj aktuálne informácie o schválených a zamietnutých žiadostiach, a vyzdvihne úlohu rozpočtového orgánu. “ Internetová stránka V roku 2008 webová lokalita EGF (http://ec.europa.eu/egf) zaznamenala 81 206 strán, ktoré si pozrelo 36 937 návštevníkov. Najobľúbenejšími stránkami v roku 2008 bola hlavná stránka EGF, stránky poskytujúce prehľad prijatých žiadostí a kľúčové dokumenty týkajúce sa EGF. Leták o EGF, ktorý Komisia pripravila v roku 2007, bol v roku 2008 prevzatý takmer 2 800 krát. V súlade s požiadavkami článku 9 nariadenia o EGF útvary Komisie preložili webovú lokalitu EGF do všetkých 23 jazykov Spoločenstva. EuroBarometer Vlna 70 štandardného Eurobarometra sa uskutočnila od 6. októbra do 6. novembra 2008. Na otázku „ Počuli ste alebo čítali niekedy o Európskom fonde na prispôsobenie sa globalizácii, ktorý je fondom na pomoc obetiam globalizácie? “, mali ľudia odpovedať takto: - „Áno a poznáte ho veľmi dobre“, alebo - „Áno, ale nepoznáte ho veľmi dobre“, alebo - „Nie, nikdy ste o ňom nepočuli ani nečítali“. Výsledky, ktoré v čase prípravy tejto správy ešte neboli uverejnené, ukazujú, že v rámci EÚ-27 22 % ľudí počulo o EGF, aj keď len 3 % ho veľmi dobre poznali, kým 71 % o EGF nikdy nepočulo. Stretnutia s vnútroštátnymi orgánmi a sociálnymi partnermi Tretie stretnutie „skupiny odborných poradcov pre kontaktné osoby Európskeho fondu pre prispôsobenie sa globalizácii“ (kód E2100) zloženej zo zástupcov členských štátov sa uskutočnilo 6. marca 2008. Útvary Komisie pozvali zainteresované strany EGF na konferenciu, ktorá sa konala v Bruseli 4. septembra 2008, s cieľom pripraviť revíziu nariadenia o EGF. Cieľom tohto podujatia bolo stretnúť sa s členskými štátmi a sociálnymi partnermi a prediskutovať odpovede na dotazník zaslaný v júli 2008 a tiež kľúčové otázky uvedené vo výročnej správe o EGF za rok 2007 (pozri bod 3). 4.2.6. Finančná správa Poskytnuté finančné prostriedky Podľa medziinštitucionálnej dohody zo 17. mája 2006 EGF nesmie prekročiť maximálnu ročnú sumu 500 miliónov EUR, ktorú je možné použiť z akejkoľvek rezervy existujúcej v rámci celkového stropu výdavkov za predchádzajúci rok a/alebo zo zrušených viazaných rozpočtových prostriedkov z predchádzajúcich dvoch rokov. Okrem toho podľa článku 12 nariadenia o EGF najmenej 25 % maximálnej ročnej sumy musí zostať k dispozícii k 1. septembru každý rok, aby sa zabezpečili potreby, ktoré vzniknú do konca roka. Počas roku 2008 rozpočtový orgán rozhodol mobilizovať EGF pre osem žiadostí a pre sumu 49 035 729 EUR (pozri tabuľky 2 a 3 o príspevkoch poskytnutých z EGF.) Výdavky na technickú pomoc Technická pomoc na podnet Komisie, stanovená v článku 8 nariadenia o EGF, nebola v roku 2008 k dispozícii. Nezrovnalosti oznámené počas roka 2008 V súvislosti s EGF Komisia nedostala počas roka 2008 žiadne oznámenia týkajúce sa nezrovnalostí podľa nariadenia (ES) č. 1681/94. Nezrovnalosti vyriešené počas roka 2008 V roku 2008 neboli vyriešené žiadne nezrovnalosti. 4.2.7. Ukončenie poskytnutého finančného príspevku V roku 2008 nebol ukončený žiaden z príspevkov poskytnutých od začiatku činnosti EGF. Príloha – Profil pracovníkov, ktorým bola určená pomoc z EGF v roku 2008 Žiadosť (referenčná značka) | Dátum žiadosti | Prepustení pracovníci | Pracovníci, ktorým bola určená pomoc | Z toho: | z toho s dlhodobými zdravotnými problémami alebo postihnutím[11] | | | | | | Ženy (%) | Občania mimo EÚ | 15 – 24 |25 – 54 | 55 – 64 |65+ | | |Sardegna (IT) (EGF/2007/05) |9.8.2007 |1 044 |1 044 |427 (41 %) |1 |5 |899 |138 |2 |neuvádza sa | |Piemonte (IT) (EGF/2007/06) |10.8.2007 |1 537 |1 537 |1 013 (66 %) |55 |23 |1 347 |167 |0 |neuvádza sa | |Lombardia (IT) (EGF/2007/07) |17.8.2007 | 1 816 | 1 816 |1 230 (68 %) |71 |6 |1 537 |272 |1 |neuvádza sa | |Textiles (MT) (EGF/2007/08) |12.9.2007 |675 |675 |533 (79 %) |0 |242 |401 |32 |0 |4 | |Lisboa-Alentejo (PT) (EGF/2007/10) |9.10.2007 |1 549 |1 122 |339 (30 %) |16 |39 |1 024 |59 |0 |12 | |Medzisúčet pre žiadosti prijaté v roku 2007 |6 621 |6 194 |3 542 (57 %) |143 |315 |5 208 |668 |3 |neuvádza sa | |Toscana (IT) (EGF/2008/01) |12.2.2008 |1 558 |1 558 |746 (48 %) |998 |102 |1 276 |175 |5 |neuvádza sa | |DELPHI (ES) (EGF/2008/02) |6.2.2008 |1 589 |1 589 |23 (2 %) |0 |2 |1 524 |63 |0 |5 | |Alytaus Tekstilė (LT) (EGF/2008/03) |8.5.2008 |1 089 |600 |494 (82 %) |0 |4 |372 |224 |0 |34 | |Medzisúčet pre žiadosti prijaté v roku 2008 |4 236 |3 747 |1 263 (38 %) |998 |108 |3 172 |462 |5 |neuvádza sa | | Spolu | 10 857 |9 941 |4 805 (48 %) |1 141 |423 |8 380 |1 130 |8 |neuvádza sa | | [1] Ú. v. EÚ L 406, 30.12.2006, s. 1. Technické chyby v nariadení o EGF boli opravené v roku 2008 a uverejnené v Ú. v. EÚ L 48, 22.2.2008, s. 82 (pre všetky jazyky) a aj v Ú. v. EÚ L 202, 31.7.2008, s. 74 (len pre anglický jazyk). [2] „Nariadenie o EGF“ sa vzťahuje na nariadenie, ktoré bolo v platnosti 31. decembra 2008, bez ohľadu na zmeny a doplnenia k tomuto nariadeniu, ktoré sa odvtedy prijali. [3] Oznámenie Komisie Európskemu parlamentu, Rade, Európskemu hospodárskemu a sociálnemu výboru a Výboru regiónov – Obnovená sociálna agenda: Príležitosti, prístup a solidarita v Európe 21. storočia, KOM(2008) 412 v konečnom znení z 2.7.2008. [4] Oznámenie Komisie Európskemu parlamentu a Rade – Solidarita tvárou v tvár zmenám: Európsky fond na prispôsobenie sa globalizácii: 2007 Prehľad a vyhliadky, KOM(2008) 421 v konečnom znení z 2.7.2008. [5] Oznámenie Komisie Európskej Rade – Plán hospodárskej obnovy Európy, KOM(2008) 800 v konečnom znení z 26.11.2008. [6] Návrh nariadenia Európskeho parlamentu a rady, ktorým sa mení a dopĺňa nariadenie (ES) č. 1927/2006, ktorým sa zriaďuje Európsky fond na prispôsobenie sa globalizácii, KOM(2008) 867 zo 16.12.2008. [7] Nariadenie, ktorým sa mení a dopĺňa pôvodné nariadenie a ktoré prijal Európsky parlament a Rada v roku 2009 stanovuje dočasné zvýšenie výšky spolufinancovania z 50 na 65 % do konca „krízovej“ výnimky, ktorý bol stanovený na 31. decembra 2011. [8] V znení revízie z 23. februára 2009. [9] Táto tabuľka úplne nezodpovedá metodike, ktorú používa EUROSTAT a ktorá je opísaná v dokumente „ Labour market policy database – Methodology – Revision of June 2006 “ (Databáza politiky na trhu práce – Metodika – Revízia z júna 2006), pretože niektoré z opatrení spolufinancovaných z EGF nezodpovedajú žiadnej z jej kategórií (napr. príspevky na hľadanie zamestnania a príspevky na odbornú prípravu). Kategórie klasifikácie EUROSTAT-u, ktoré sú v tejto tabuľke označené „neuvádza sa“, neboli v ôsmich intervenciách EGF schválených v roku 2008 členskými štátmi navrhnuté. [10] Tzv. program ESF federálneho úradu práce, operačný program cieľ 2 Severného Porýnia-Vestfálska a program slobodného štátu Bavorsko. [11] Podľa vnútroštátnych klasifikácií.